**cu privire la modificarea Hotărârii Guvernului nr. 1207/2016 pentru aprobarea Regulamentului sanitar privind produsele cosmetice**

În temeiul art. 6 din Legea nr. 10/2009 privind supravegherea de stat a sănătății publice (Monitorul Oficial al Republicii Moldova, 2009, nr. 67, art. 183) cu modificările ulterioare,

Guvernul HOTĂRĂŞTE:

Hotărârea Guvernului nr. 1207/2016 pentru aprobarea Regulamentului sanitar privind produsele cosmetice (Monitorul Oficial al Republicii Moldova, 2016, nr.388-398, art. 183) se modifică după cum urmează:

1. în hotărâre, la punctul 3, textul „Ministerul Sănătății, Muncii și Protecției Sociale” se substituie cu textul „Ministerul Sănătății”
2. în Regulament:
3. clauza de armonizare va avea următorul cuprins:

„Prezentul Regulament transpune Regulamentul (CE) nr. 1223/2009 al Parlamentului European şi al Consiliului din 30 noiembrie 2009 privind produsele cosmetice, publicat în Jurnalul Oficial al Uniunii Europene L 342 din 22 decembrie 2009”;

1. pe tot parcursul textului Regulamentului textul „Ministerul Sănătății, Muncii și Protecției Sociale” la orice formă gramaticală, se substituie prin textul „Ministerul Sănătății”  la forma gramaticală corespunzătoare;
2. punctul 3 se completează cu următoarele noțiuni:

„[*standarde armonizate*](https://europa.eu/youreurope/business/product-requirements/standards/standards-in-europe/index_ro.htm) *-* reprezintă o categorie specifică a standardelor europene, elaborate de un organism european de standardizare ca urmare a unei cereri (a acordării unui „mandat”) din partea Comisiei Europene. Standardele armonizate sunt folosite pentru a demonstra că produsele sau serviciile se conformează cerințelor tehnice prevăzute de legislația UE relevantă;.

*punere la dispoziție pe piață -* furnizarea unui produs cosmetic pe piață pentru distribuție, consum sau utilizare în cadrul activităților comerciale, fie că se face contra cost sau în mod gratuit”.

1. în textul noțiunii „*nanomaterial”* după cuvântul „produs” se adaugă cuvintele „în mod intenționat”;
2. se completează cu punctul 31 cu următorul cuprins:

„31.Ținând cont de diferite definiții ale nanomaterialelor publicate de diferite organisme și de progresul tehnic și științific continuu în domeniul nanotehnologiilor, autoritatea Ministerul Sănătății, va ajusta și adapta noțiunea de nanomaterial la progresul tehnic și științific și la definițiile agreate la nivel internațional.”.

1. la punctul 5 subpunctul 1) va avea următorul cuprins:

„1) prezentare (formă, miros, culoare, aspect, ambalaj, volum sau dimensiune), respectând cerința obligatorie de a fi concepute și ambalate într-un mod care să evite confuziile consumătorilor, în special la copii, cu produsele alimentare și, fiind introduse în gură, supte sau înghițite, ar putea implica riscuri precum sufocare, otrăvire, perforarea sau obturarea tubului digestiv;”;

1. punctul 7 va avea următorul cuprins:

„7. Sunt introduse pe piață doar produsele cosmetice pentru care o persoană juridică sau fizică este desemnată în calitate de persoană responsabilă”;

1. se completează cu punctele 71-75 cu următorul cuprins:

„71. Pentru fiecare produs cosmetic introdus pe piață, persoana responsabilă asigură conformitatea cu obligațiile relevante stabilite în prezentul Regulament;

72. Pentru produsele cosmetice fabricate în Republica Moldova, care nu fac ulterior obiectul unui export și apoi, al unui nou import în țară, producătorul stabilit în Republica Moldova este persoana responsabilă. Producătorul poate desemna, prin mandat scris, o persoană stabilită în Republica Moldova ca fiind persoana responsabilă, cu acordul scris a acesteia;

73. În cazul în care, pentru un produs cosmetic fabricat în Republica Moldova, care nu face ulterior obiectul unui export și, apoi, al unui nou import în țară, producătorul este stabilit în afara Republicii Moldova, acesta desemnează, prin mandat scris, o persoană stabilită în Republica Moldova ca fiind persoana responsabilă, cu acordul scris a acesteia;

74. Pentru un produs cosmetic importat, fiecare importator este persoana responsabilă pentru produsul cosmetic specific pe care îl introduce pe piață. Importatorul poate desemna, prin mandat scris, o persoană stabilită în Republica Moldova ca fiind persoana responsabilă, cu acordul scris a acesteia;

75. Distribuitorul este persoana responsabilă în cazul în care introduce pe piață un produs cosmetic sub numele sau marca sa, sau atunci când modifică un produs deja introdus pe piață astfel încât poate fi afectată conformitatea cu cerințele prezentului Regulament.”;

1. la punctul 8 cuvintele „limba de stat privind” se substituie cu cuvintele „limba română pentru”;
2. punctul 9 se abrogă;
3. la punctele 10 și 11 cuvintele „limba de stat” se substituie cu cuvintele „limba română”;
4. la punctul 12, subpunct 3) textul „10 ani” se substituie cu textul „3 ani”, iar textul „a fost introdus pe piață” se substituie cu textul „a fost pus la dispoziția distribuitorului”;
5. la punctul 13 textul „ , și care sunt adoptate în calitate de standarde naționale” se exclude;
6. se completează cu punctul 151 cu următorul cuprins:

„151. Prevederile pct.15 se aplică și produselor cosmetice care au fost Avizate sanitar până la intrarea în vigoare a prezentului Regulament”.

1. punctul 18 va avea următorul cuprins:

„18. Evaluarea siguranței produselor cosmetice fabricate în Republica Moldova și altele decât cele provenite din statele membre ale Uniunii Europene, în lipsa raportului de siguranță, astfel cum este stabilit în anexa nr. 2 la prezentul Regulament, este efectuată de către Agenția Națională pentru Sănătate Publică și alte laboratoare acreditate în domeniu, în conformitate cu standardele armonizate relevante, ale căror referințe sunt publicate în *Jurnalul Oficial al Uniunii Europene,* şi care sunt adoptate în calitate de standarde naționale”;

1. se completează cu punctele 181 și 182 cu următorul cuprins:

„181. Evaluarea siguranței produsului cosmetic, astfel cum este stabilită la pct.18 și a anexei nr. 2, este efectuată de către persoane titulare a unei diplome sau a unei alte dovezi oficiale de calificare, acordată în urma absolvirii unui ciclu de formare universitară de învățământ teoretic și practic în domeniul farmaciei, toxicologiei, medicinei sau al unei discipline similare, sau a unui ciclu de formare recunoscut ca fiind echivalent.

182. Studiile de siguranță neclinice, menționate în evaluarea siguranței prevăzută la punctul 15 și efectuate în permanență pentru a evalua siguranța unui produs cosmetic, respectă legislația națională privind principiile bunei practici de laborator în vigoare la momentul realizării studiului sau alte standarde internaționale recunoscute ca fiind echivalente de către organismele de acreditare naționale”;

1. la punctul 23 cuvintele „limba de stat” se substituie cu cuvintele „limba română”;
2. punctul 24 va avea următorul cuprins:

„24*.* Cerințele prevăzute la punctele 19-23 din prezentul Regulament se aplică și produselor cosmetice care au fost autorizate sanitar, până la intrarea în vigoare a prezentului Regulament.”;

1. punctul 25 va avea următorul cuprins:

„25. Eșantionarea și analiza produselor cosmetice sunt efectuate într-un mod fiabil și reproductibil în conformitate cu cerințele specificate în anexa nr. 10 la prezentul Regulament.”;

1. punctul 26 va avea următorul cuprins:

„26. În lipsa unei legislații naționale aplicabile, se prezumă îndeplinirea condițiilor de fiabilitate și de reproductibilitate dacă metoda utilizată este în conformitate cu standardele armonizate relevante, ale căror trimiteri au fost publicate în *Jurnalul Oficial al Uniunii Europene* şi care sunt aprobate în calitate de standarde naționale.”;

1. punctul 28 va avea următorul cuprins:

„28. Anterior introducerii pe piaţă, produsele cosmetice se supun autorizării sanitare prin notificare.

1. la punctul 29:
   1. cupă cuvintele „mijloace electronice” se completează cu textul „formularului de notificare, conform anexei nr. 17, cu”;
   2. subpunct 5), alineat b) după cuvântul „expunere” se completează cu cuvintele „rațional previzibile”;
2. se completează cu punctele 291-292 cu următorul cuprins:

„291. Agenția Națională pentru Sănătate Publică va evalua informația prezentată și în termen maxim de 10 zile din data înregistrării notificării, va accepta sau refuza notificarea informând persoana responsabilă despre decizia luată.

292. Informațiile despre produsele cosmetice notificate în Republica Moldova vor fi făcute publice pe pagina web oficială a Agenției Naționale pentru Sănătate Publică.”;

1. se completează cu punctul 331 cu următorul cuprins:

„331.În cazul în care un produs cosmetic a fost introdus pe piață înainte de data intrării în vigoare a prezentului Regulament, dar nu mai este introdus pe piață de la data respectivă și un distribuitor introduce produsul pe piață după data respectivă, respectivul distribuitor transmite persoanei responsabile următoarele informații:

(a) categoria produsului cosmetic, denumirea acestuia într-un alt statul de unde se expediază și denumirea acestuia în statul respectiv în care este pus la dispoziție pe piață, care permite identificarea sa specifică;

(b) statul în care produsul cosmetic este pus la dispoziție pe piață;

(c) numele și adresa sa.

În baza acestor informații, persoana responsabilă transmite către Agenția Națională pentru Sănătate Publică, prin mijloace electronice, informațiile prevăzute la punctul 29 al prezentului Regulament, în cazul în care nu au fost efectuate notificări în conformitate cu punctul 28 al prezentului Regulament în statul membru în care a fost pus la dispoziție pe piață produsul cosmetic.”;

1. se completează cu punctul 341 cu următorul cuprins:

„341. În funcție de progresul tehnico-științific și de necesitățile specifice legate de autorizarea produselor cosmetice și supravegherea pieței, Ministerul Sănătății de comun cu Agenția Națională pentru Sănătate Publică în caz de necesitate propune modificări la pct. 29-34 din prezentul Regulament prin adăugarea unor cerințe specifice.”;

1. denumirea Secțiunii 1 din capitolul IV va avea următorul cuprins:

„**Restricții pentru substanțele utilizate în compoziția produselor cosmetice**”;

1. la punctul 38 subpunctul 1) textul „Legea nr. 113 din 18 mai 2012 cu privire la stabilirea principiilor şi a cerințelor generale ale legislației privind siguranța alimentelor”, se substituie cu textul „Legea nr. 306/2018 privind siguranța alimentelor”;
2. punctul 39 va avea următorul cuprins:

„39. Pentru a se evita utilizarea incorectă a produsului cosmetic, se asigură o etichetare specifică în conformitate cu punctul 5 din prezentul Regulament, luând în considerare riscurile eventuale legate de prezența substanțelor periculoase și de căile de expunere.

În vederea punerii în aplicare a punctului 39, Ministerul Sănătății de comun cu Agenția Națională pentru Sănătate Publică propune spre modificare anexele nr. 3-8 la prezentul Regulament în conformitate cu procedura de reglementare în termen de 12 luni de la includerea substanțelor în cauză în conformitate cu prevederile Legii nr. 277/2018 privind substanțele chimice.

Din motive imperative de urgență și suspiciuni referitoare la siguranța produselor datorată prezenței anumitor substanțe chimice, Ministerul Sănătății de comun cu Agenția Națională pentru Sănătate Publică înaintează propuneri de modificare a anexelor nr. 3-8 la prezentul Regulament, cu alinierea la modificările operate la cadrul normativ al UE în domeniul substanțelor chimice din compoziția produselor cosmetice.”;

1. se completează cu punctele 391 și 392 cu următorul cuprins:

„391. Autoritățile competente elaborează și asigură aprobarea unor ghiduri corespunzătoare care să permită o abordare armonizată pentru elaborarea și utilizarea unor evaluări a expunerii globale în evaluarea utilizării sigure a substanțelor mutagene, cancerigene sau toxice pentru reproducere (CMR). Aceste ghiduri se elaborează în baza recomandărilor CSSC, ECHA, EFSA și alte instituții relevante, în baza celor mai bune practici în domeniu.

392. Atunci când sunt disponibile criterii comunitare sau convenite la nivel internațional pentru identificarea substanțelor disruptoare ale sistemului endocrin, sau cel târziu la 12 luni, Ministerul Sănătății revizuiește prezentul regulament în ceea ce privește substanțele disruptoare ale sistemului endocrin.”;

1. punctul 43 va avea următorul cuprins:

„43. Punctul 42 din prezentul Regulament nu se aplică produselor cosmetice care conțin nanomateriale și sunt în conformitate cu cerințele din lista substanțelor pe care produsele cosmetice nu trebuie să le conțină, cu excepția celor care fac obiectul restricțiilor stabilite de Ministerul Sănătății.”

1. se completează cu punctele 471- 476 cu următorul cuprins:

„471. Agenția Națională pentru Sănătate Publică poate oricând să invoce procedura menționată la punctul 47, în cazul în care are suspiciuni asupra siguranței, de exemplu în urma unor noi informații furnizate de o terță parte;

472. Având ca baza riscul potențial pentru sănătatea umană, inclusiv în momentul în care nu există informații suficiente, Ministerul Sănătății de comun cu Agenția Națională pentru Sănătate Publică propune modificarea anexelor 3-4 la prezentul Regulament;

473. Ministerul Sănătății poate să modifice punctul 42 prin adăugarea unor cerințe, în funcție de progresele tehnico-științifice;

474. Măsurile menționate la 472 și 473, destinate să modifice elemente neesențiale ale prezentului regulament, se adoptă în conformitate cu procedura de reglementare;

475. Din motive imperative de urgență, Ministerul Sănătății prin intermediul Agenției Naționale pentru Sănătate Publică poate să utilizeze procedura de reglementare;

476. Ministerul Sănătății de comun cu Agenția Națională pentru Sănătate Publică, având ca bază reglementările Uniunii Europene fundamentate pe rezultatele evaluărilor și avizelor Comitetului științific pentru siguranța consumatorilor privind siguranța produselor cosmetice, preia toate informațiile, inclusiv catalogul Comisiei cuprinzând toate nanomaterialele utilizate în produsele cosmetice introduse pe piață, inclusiv cele utilizate drept coloranți, filtre UV și conservanți într-un capitol separat, indicând categoriile de produse cosmetice și condițiile de expunere rațional previzibile. Ulterior, acest catalog este actualizat periodic și este pus la dispoziția publicului;

477. Ministerul Sănătății prin intermediul ANSP monitorizează periodic dispozițiile prezentului regulament privind nanomaterialele în lumina progreselor științifice și propune, dacă este necesar, modificări corespunzătoare ale dispozițiilor.”;

1. la punctul 55 cuvintele „limba de stat” se substituie cu cuvintele „limba română”;
2. la punctul 61 textul „Centrele de sănătate publică municipale ” se substituie cu textul „Agenția Națională pentru Sănătate Publică” și textul „Legea nr.131 din 8 iunie 2012” se substituie cu textul „Legea nr. 131/2012”;
3. se completează cu puncte 611-612 cu următorul cuprins:

„611. Activitatea Agenției Naționale pentru Sănătate Publică de supraveghere a produselor cosmetice reprezintă o componenta a Programului național sectorial de supraveghere a pieței, care prevede exercitarea controlului asupra tuturor activităților de plasare pe piață a produselor cosmetice desfășurate de persoane juridice și/sau fizice în domeniul producerii, importului, distribuției, depozitării, comercializării și publicității produselor menționate;

612. Agenția Națională pentru Sănătate Publică exercită următoarele atribuții în cadrul Programului național sectorial de supraveghere a pieței produselor cosmetice:

1) efectuarea controalelor la fața locului în scopul depistării pericolului de îmbolnăvire a populației care utilizează produsele cosmetice;

2) prelevarea probelor;

3) analiza probelor, verificarea compoziției produselor,

4) publicarea rapoartelor.”;

1. punctul 62 va avea următorul cuprins:

„62. Agenția Națională pentru Sănătate Publică în cadrul controalelor efectuate asupra produselor cosmetice plasate pe piață, verifică:

1. dacă produsul este notificat în Republica Moldova,
2. corespunderea procesului de fabricație şi conformitate cu principiile practicilor de bună fabricație;
3. respectarea prevederilor referitoare la etichetarea produselor cosmetice, corespunderea compoziției cu eticheta produsului,
4. respectarea prevederilor punctelor 35-39 din prezentul Regulament;
5. folosirea în produsele cosmetice a substanțelor clasificate drept substanțe cancerigene, mutagene sau toxice pentru reproducere, categoriile 1A sau 1B, în conformitate cu legislația națională referitoare la clasificarea, etichetarea şi ambalarea substanțelor şi amestecurilor;
6. condițiile de plasare a declarațiilor despre produs, inclusiv veridicitatea informației prezentate populației, precum şi precauțiile înaintea aplicării, astfel încât să fie asigurată siguranța produselor cosmetice.”;
7. la punctul 68 cuvântul „argumentate” se substituie cu cuvântul „neargumentate”;
8. la punctul 70 textul „centrele de sănătate publică municipale şi raionale, în limitele competențelor funcționale atribuite,” se exclude;
9. se completează cu punctul 701 va avea următorul cuprins:

„701. Acolo unde este cazul, ANSP informează autoritățile competente ale altor state unde este stabilită persoana responsabilă cu privire la măsurile impuse persoanei responsabile, în vederea aplicării lor.”;

1. la punctul 73 textul „Centrele de sănătate publică municipale şi raionale, în limitele competențelor funcționale atribuite, întreprind” se substituie cu textul „Agenția Națională pentru Sănătate Publică întreprinde”;
2. se completează cu puncte 731- 732 cu următorul cuprins:

„731. În absența unui risc grav pentru sănătatea umană, în cazul în care persoana responsabilă nu întreprinde toate măsurile corespunzătoare, ANSP informează fără întârziere autoritățile competente ale altor state unde este stabilită persoana responsabilă cu privire la măsurile întreprinse.

732. În sensul punctelor 72 și 73 ale prezentului Regulament, se utilizează sistemul de schimb de informații prevăzut în Legea nr. 162/2023 privind supravegherea pieței și conformitatea produselor.”;

1. la punctul 74 textul „centrele de sănătate publică teritoriale” se exclude;
2. la punctul 75 după textul „Agenția Națională pentru Sănătate Publică” se completează cu cuvintele „constată sau” și cuvântul „legale” se substituie cu cuvintele „provizorii adecvate”;
3. punctul 78 textul „/centrul de sănătate publică teritorial” se exclude.
4. se completează cu punctele 801 -802 cu următorul cuprins:

„801. Ministerul Sănătății va coopera autoritățile naționale și cu Comisia Europeană pentru a asigura aplicarea adecvată și respectarea corespunzătoare a prezentului regulament și își transmit reciproc toate informațiile necesare în vederea aplicării uniforme a prezentului regulament.

802. ANSP poate solicita autorităților competente a altor stateîn care este disponibil dosarul cu informații despre produs să verifice dacă dosarul cu informații despre produs îndeplinește cerințele menționate la punctele 28-29 din prezentul Regulament și dacă informațiile conținute în acest dosar oferă dovada siguranței produsului cosmetic.

ANSP solicită această verificare și motivează solicitarea.”

1. se completează cu puncte 831- 832 cu următorul cuprins:

„831. ANSP este autoritatea competentă pentru supravegherea pieței privind produselor cosmetice inclusiv și evaluarea siguranței produselor cosmetice;

832. Inspectoratul de Stat pentru Supravegherea Produselor Nealimentare și Protecția Consumatorilor este autoritatea competentă pentru raportarea schimb rapid de informații (RAPEX) privind efectele nedorite grave pe care le prezintă produsele cosmetice.”;

1. Anexele nr. 3-7 din Regulament, se modifică (se anexează- *306 file*);
2. Regulamentul se completează cu Anexa nr.17 cu următorul cuprins:

„**Anexa nr. 17**

**la Regulamentul sanitar privind produsele cosmetice**

**aprobat prin Hotărârea Guvernului nr. /2024**

**Formular de notificare a produselor cosmetice**

1. **Date despre notificator:**

* Persoana responsabilă de plasare pe piață a produsului \_\_\_\_\_\_\_\_\_\_\_\_\_\_\_\_\_\_\_

(producător/importator/distribuitor)

* Date de identificare:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(IDNO/IDNP)

* Adresa juridică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Datele persoanei la care se păstrează dosarul produsului cosmetic:**

* Nume/Prenume: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Adresa juridică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Date despre produsul/produsele cosmetice:**

|  |  |
| --- | --- |
| * Denumirea comercială |  |
| * Categoria produsului cosmetic |  |
| * Forma de comercializare a produsului |  |
| * Prezența substanțelor sub formă de nanomateriale și identificarea acestora |  |
| * Denumirea chimică și alți descriptori specificați la punctul 3 din Regulamentul sanitar privind produsele cosmetice |  |
| * Denumirea și numărul CAS sau CE al substanțelor clasificate drept cancerigene, mutagene sau toxice pentru reproducere (CMR), din categoriile 1A sau 1B, conform Listei clasificărilor și etichetărilor armonizate ale substanțelor periculoase a UE |  |
| Condițiile de expunere |  |

***Notă.*** *Formularele de notificare pot fi completate pentru un singur produs s-au o categorie de produse, astfel cum sunt prevăzute în anexa nr. 1 la Regulamentul sanitar privind produsele cosmetice. În cazul categoriilor de produse, formularul este însoțit de o Anexă cu demiurile produselor și nr. de referință din Portalul CPNP.*

1. **Anexă:**

* Numărul/numerele de referință din portalul CPNP.

*sau*

* Raportul de siguranță pentru produsele care nu sunt înregistrate în CPNP.

**Declar pe propria răspundere că:**

* datele indicate în prezenta notificare și în anexă sunt veridice și corecte;
* întrunesc condițiile legislaţiei în domeniul activității prestate

**Îmi asum obligaţia:**

* să respect legislaţia în vigoare;
* să compensez, în conformitate cu legislaţia în vigoare, orice prejudiciu cauzat ca urmare a nerespectării legislației.

Data depunerii cererii: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”

**Prim-ministru DORIN RECEAN**

Contrasemnează:

Ministrul sănătății Ala Nemerenco